Viktor Kaasik

Viktor Kaasik (sündinud 16. november 1954) on endine eesti vandeadvokaat.

Viktor Kaasik lõpetas 1979. aastal Tartu Riikliku Ülikooli õigusteaduskonna ja on õigusbüroo Kaasik & Co omanik.

Advokaaditöö

Pärast reisiparvlaeva Estonia hukku 1994. aastal asus Kaasik koondama hukkunute omaste nõudeid vaidlusteks kindlustusfirmaga.

Lutheri pärimisprotsess

Viktor Kaasik pälvis avalikkuse tähelepanu nn Lutheri-tehinguga, mille käigus läks Kaasiku valdusse mööblivabrikandi Martin Lutheri pärijate taotletud mereäärne maa Haapse külas. Kaasik oli Lutheri pärijate esindaja kohtuprotsessil Eesti riigi vastu.Viktor Kaasiku kübaratrikk maaga, Eesti Ekspress, 10. oktoober 2002 Viktor Kaasiku käitumist arutas Advokatuuri aukohus, kuid ei leidnud Kaasiku tegevuses süüd.Mihkel Kärmas, 100 protsendi kliendi huvides, Eesti Ekspress, 28. november 2002

 Olümpiakulla ostmine 

2005. aasta märtsis müüs Aavo Pikkuus, olümpiavõitja jalgrattaspordis 1976. aasta suveolümpiamängudel, Kaasikule oma kuldmedali. Pikkuus vajas raha ajuripatsikasvaja raviks, sest ravisüstideks kulus 17 500 Eesti krooni kuus. Hinnanguliselt oli olümpiakulla väärtus 120 000 – 130 000 krooni."Kes? Mis? Kus?" 2006, lk. 127

Kaasik ütles, et ostis Pikkuusilt medali selleks, et see Eestisse jääks. Enne müüki eksponeeriti medalit Eesti spordimuuseumis. Pärast hoidis Kaasik seda enda sõnul luku taga ja ootas, millal pakutakse välja lahendus medali eksponeerimiseks.

Eesti Olümpiakomitee president Mart Siimann ütles, et tal on olnud kokkupuuteid teiste Eesti ärimeestega, et aidata kuldmedal Kaasikult tagasi osta, kuid et kokkulepeteni ei jõutud.

Pistiseafäär

Juunis 2011 tunnistas Kaasik end süüdi 10 000 euro suuruse"Linnaametniku pistiseskandaal lõpetas Viktor Kaasiku advokaadikarjääri" Õhtuleht, 30. juuni 2011 pistise andmises Tallinna linnaplaneerimise ameti juhatajale Toomas Õispuule ning sai karistada kokkuleppemenetluse korrasViktor Kaasik ja Toomas Õispuu mõisteti süüdi EPL, 22. august 2011 (vaadatud 24.08.2011). Ta esitas avalduse advokatuurist lahkumiseks. Kaasik tegi enda sõnul vea, andes Õispuule laenu ajal, mil linnaplaneerimise amet menetles Tallinna hipodroomi asemele rajatava elu- ja ärirajooni detailplaneeringut. Ehitust kavandavat ettevõtet Alfa Property esindas Kaasik. Juhtivprokurör Endla Ülviste arvas samas, et rahaülekanne ei olnud eksitus. 26. juulil rahuldas advokatuuri juhatus Kaasiku avalduse advokatuurist väljaarvamise kohta. Viktor Kaasik arvati advokatuurist välja 22. augustil sõlmitud Viktor Kaasiku ja prokuröri kokkuleppe kohaselt määrati Kaasikule rahaline karistus 27 106,53 eurot. Lisaks ei tohi Kaasik töötada 3 aasta jooksul äriettevõtete juhatuses. Pistiseasja kohtuotsus: Õispuule tingimisi vangistus, Kaasikule rahakaristus

 Poliitiline tegevus 

Viktor Kaasik oli aastatel 2002–2005 Eesti Keskerakonna liige.

Kaasik kandideeris 2002. aastal Pirita linnaosas Tallinna Linnavolikokku, sai 39 häält ega osutunud valituks.

Viited

 Välislingid 
Kaasiku enesetutvustus oma büroo kodulehel
Vandeadvokaat Viktor kaasik astus Keskerakonda Eesti Päevaleht, 13. juuni 2002
Viktor Kaasiku kübaratrikk maaga, Eesti Ekspress, 10. oktoober 2002 
Viktor Kaasik keeldub valla nõuet täitmast, EPL, 28. oktoober 2002
Viktor kaasik kaebab Eesti Ekspressi kohtusse Eesti Ekspress, 26. november 2002
Eesti Ekspress versus Viktor Kaasik, 28. november 2002
Advokatuur tegi karuteene endale ja aukohtule, Äripäev, 16. jaanuar 2003
Viktor Kaasik: Rahva Raamat võiks vähem prahti müüa Õhtuleht, 17. oktoober 2003
Kohus tühistas Viktor Kaasiku maja ehitusloa, Postimees, 20. jaanuar 2004 
Viktor Kaasik nurjas aukohtu menetluse, Postimees 12. mai 2005
Advokatuuri aukohus ei leidnud Viktor Kaasiku tegevuses süüd, Postimees, 16. august 2006 
Avaliku Sõna Nõukogu otsus Viktor Kaasiku kaebuse osas Eesti Ekspressi vastu
Postimehe karikatuur
Viktor Kaasik tembutab jälle, Eesti Ekspress, 3. jaanuar 2008
Viktor Kaasik ja Toomas Õispuu mõisteti süüdi, epl.ee, 22. august 2011
Kohus tunnistas Viktor Kaasiku ja Toomas Õispuu kuriteos süüdi, ERR, 22. august 2011

Kategooria:Eesti advokaadid
Kategooria:Eesti kurjategijad
Kategooria:Tartu Ülikooli õigusteaduskonna vilistlased‎
Kategooria:Sündinud 1954